วันนี้รู้สึกปวดเอว ข้างหลังด้านขวาพอเอามือไปกดรู้สึกเหมือนเป็นก้อนเลื่อนไปมา ไม่ทราบว่าเป็นอาการอะไรและมีวิธีการรักษาอย่างไร ช่วงนี้เป็นแม่ลูกอ่อน น้องอายุ5เดือน
สวัสดีค่ะ อาการปวดเอวและหลังอาจมีสาเหตุจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยส่วนก้อนที่คลำได้บริเวณหลังนั้น อาจเป็นก้อนที่ชั้นผิวหนัง ชั้นใต้ผิวหนัง ชั้นกล้ามเนื้อ กล้ามเนื้อที่ตึงตัวมาก หรือก้อนของอวัยวะภายในเช่นไตแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์พื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังและหน้าท้อง